富咸護級成功 阿仙奴獲1900萬獎金
2024年04月17日 22:15
東網電視
更多新聞短片
賓特尼奴幫富咸護級成功。(Getty Images)
富咸上場作客2比0擊敗韋斯咸,以42分排第12位,提前5輪護級成功,原來阿仙奴咁樣都有錢袋,因為門將賓特尼奴當初轉投富咸有一項護級條款,阿仙奴可收到200萬鎊獎金(約1,950萬港元)。
《football.london》報道,賓特尼奴2022年夏天由阿仙奴轉投富咸,轉會費總值800萬鎊,原來呢筆錢係分幾筆支付,最初富咸只向阿仙奴支付300萬鎊,尾數就要按球隊成績及不同條件再計。
合約中有一項與上陣次數掛鈎條款,阿仙奴再獲100萬鎊,而轉會後連續兩季護級成功,阿仙奴都有錢袋,今季富咸再度護級成功,自然又要向阿仙奴「磅水」!